 Prof:Cabdisalaan Yaasiin Maxamed, oo u waramay Wargeyska Geeska Afrika ayaa sidoo kale ku baaqay in waxa ugu horeeya ee u baahan inay wax ka qabato Xukuumadda Muuse Biixi inay yihiin Maceeshada iyo SIcir bararka, waxaanu ugu horeyn yidhi Waa ILLAAHAY mahadii haddii aynu si nabadgalyo ah uga gudubnay Doorashadii, inkasta oo dhib yari dhacday, Geel jiruhu waxay Geela u dirtaan nin qawsaara, oo Geela dhinac walba ka ilaaliya, markaas haddii uu Geelu qawsaar waayo, wuu baylahayaa, Xukuumaddana waa Xukuumaddii shannaad, markaas waxaanu filaynaa in khibradaha hore ka shidaal qaadan doonaan, oo sida qawsaarka geela noqon doonaan, oo dadka ay dhiqi doonaan, oo baylah aad u badan baa imika inagu jirta, sidaas darteed baylahadaas aadka u badan ee Madaxweynuhu dhaxlayo inuu wax ka qabto, oo dawlad fiican dhiso, oo uu dadka isku soo jiido, oo uu mideeyo dadka weeyaan, dadka reer Somaliland waa dad aad iyo aad u wanaagsan, oo midaysan oo wax isku haneeya, oo isku tanaasula, erayga ah tanaasul, waa xaqiiqo oo dadkeenu waa dad is maqla, oo wax kastaaba ha soo dhex mareen, wixii dhiilo ah iyo wixii dhibaato ah, si wanaagsan u mareeya. 